Diari Oficial de la Generalitat Valenciana


Sumari del DOGV 1792, del 28-05-1992 (1992/824942)

ORDRE de 29 d'abril de 1992, de la Conselleria de Cultura, Educació i Ciència, per la qual es convoquen ajudes per a alumnes i entitats col.laboradores que realitzen practiques formatives en alternança.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/29/(3)/dof/vci/html**

### Dades del document

Número de DOGV
:   1792

Data del DOGV
:   28-05-1992

Secció del DOGV
:   DISPOSICIONS GENERALS

Número del document
:   1992/824942


Data del document
:   29-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 d'abril de 1992, de la Conselleria de Cultura, Educació i Ciència, per la qual es convoquen ajudes per a alumnes i entitats col·laboradores que realitzen pràctiques formatives en alternança.  
Un dels objectius més explícits de la formació professional específica ha estat facilitar la incorporació dels joves estudiants a la vida activa i afavorir les relacions preferencials i continuades amb la realitat de l'empresa.  
La complexitat del procés d'incorporació al treball ha augmentat sobretot com a conseqüència dels canvis socials originats pel desenvolupament de les forces productives i les innovacions tecnològiques que estan produint-se en les empreses de les societats avançades. Aquesta complexitat augmenta en la mesura que la nova dimensió europea, cap a la qual caminem, afegeix noves variables.  
Així mateix, en el disseny curricular dels mòduls professionals i, en conseqüència, de la formació professional, la formació en centres de treball adquireix cada vegada major importància.  
Es, per tant, fonamental facilitar que els estudiants, especialment de l?últim nivell de FP i de mòduls professionals, adquiresquen experiències reals de treball, a fi que el seu pas a la vida activa en cap cas puga ser traumàtic i també que des dels mateixos centres educatius es capte la nova realitat europea per tal que vaja produint-se una adaptació dels continguts de formació a les modificacions tecnològiques i als canvis del mercat laboral.  
La Conselleria de Cultura, Educació i Ciència, per tant, a més a més de promoure la millora permanent de la formació professional, ha d'afavorir els mecanismes d'incorporació dels joves estudiants a empreses, tant d'àmbit valencià com europeu, establint-ne les bases per a una cooperació transnacional entre centres educatius, a fi que tant alumnes com professors puguen emmarcar la seua experiència des d'una perspectiva europea i en una situació de pràctica real.  
Es per això que, ateses les disponibilitats pressupostàries i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern valencià.  
ORDENE  
Es convoquen ajudes:  
a) Per a alumnes de centres de la Comunitat Valenciana finançats amb fons públics que hagen realitzat pràctiques formatives en alternança.  
b) Per a empreses de la Comunitat Valenciana que hagen acollit alumnes de pràctiques en alternança, de centres d'aquesta comunitat, finançats amb fons públics.  
Segon  
S'estableixen les modalitats d'ajudes a alumnes segons la ubicació de l?entitat col·laboradora:  
a) la Comunitat Valenciana  
b) els països estrangers de la Comunitat Econòmica Europea.  
Tercer  
S'aproven les bases per les quals es regirà l'adjudicació d'ajudes, i també la regulació de les distintes modalitats de pràctiques formatives en alternança, i que constitueixen els annexos I i II d'aquesta ordre.  
Quart  
Els alumnes i les entitats col·laboradores que hagen rebut ajuda pel mateix concepte i període escolar, en cap cas podran rebre ajudes per pràctiques ja subvencionades amb anterioritat.  
Cinquè  
Les ajudes concedides d'acord amb aquesta ordre tindran com a límit pressupostari els 920.581.306 PTA del crèdit consignat en la línia de subvenció 976.878.92, en el programa 18.46.008.17 d'ensenyaments secundaris, de l?exercici econòmic 1992.  
DISPOSICIONS FINALS  
Primera  
Es delega en el Director General de Centres i Promoció Educativa la facultat de concedir aquestes ajudes i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
S'autoritza el Director General de Règim Econòmic i de Personal per a fer ús de les facultats que li son pròpies (Ordre de 7 d'octubre de 1987) per tal que subscriga una pòlissa d'assegurances d'accidents que cobresca els alumnes en els desplaçaments, i de responsabilitat civil que els oferesca protecció davant els possibles perjudicis a tercers en les esmentades activitats.  
Tercera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 29 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Primer  
Podran rebre ajuda econòmica en concepte de pràctiques formatives en alternança:  
a) Els alumnes de centres de la Comunitat Valenciana, finançats amb fons públics, que prèviament hagen signat els corresponents concerts de pràctiques professionals formatives en alternança i presenten la certificació d'haver-les realitzat.  
b) Les entitats col·laboradores de la Comunitat Valenciana que signen el concert de pràctiques i acollesquen alumnes d'aquesta comunitat en pràctiques formatives en alternança.  
Segon  
La sol·licitud d'ajuda a l'alumnat de manera individualitzada, es formularà per escrit, segons el model A de l'annex II del concert. Aquesta caldrà que siga signada per l'alumne i pels pares o els tutors d'aquest, si l'alumne fos menor d'edat.  
Tercer  
En el cas de les entitats col·laboradores, aquestes formularan la petició segons el model E de l'annex II del concert.  
Quart  
El director del centre i president del consell escolar trametrà les sol·licituds a la Conselleria de Cultura, Educació i Ciència, Direcció General de Centres i Promoció Educativa, Servei de Promoció Educativa, Av. de Campanar, 32, 46689, València. Aquestes sol·licituds podran presentar-se també en els centres d'informació de l?Oficina d'Informació, Iniciatives i Reclamacions de la Generalitat Valenciana, i per qualsevol dels mitjans previstos en l'article 66 de la Llei de Procediment Administratiu.  
Cinqué  
El termini de presentació de les sol·licituds serà des del dia de la signatura del concert de pràctiques, fins a la data de la certificació del director del centre de les jornades realment fetes.  
Sisé  
La Direcció General de Centres i Promoció Educativa, per delegació del conseller, resoldrà tot seguit la convocatòria de les ajudes als alumnes i empreses col·laboradores, i seguirà, com a criteri de prioritat, que els alumnes pertanyen als nivells superiors.  
Es concediran totes les ajudes i les subvencions que complesquen les condicions pertinents, és a dir, que s'hagen realitzat i estiguen sol·licitades.  
Tot seguit, es procedirà a fer efectives les ajudes i les subvencions. Les entitats col·laboradores hauran de complir, si s'escau, allò que disposa l'Ordre de 7/l/1991, de la Conselleria de Economia i Hisenda (DOGV num. 1.477).  
Seté  
S'estableix com a import d'ajuda per als alumnes la quantitat de 800 pessetes per jornada (5 hores).  
La subvenció per a les empreses s'estableix en 150 pessetes per alumne i jornada realitzada amb posterioritat a l'1 de gener de 1992.  
En el supòsit que les ajudes i les compensacions per als alumnes i entitats col·laboradores, per raó del nombre de jornades concertades, superàs la dotació econòmica prevista per a l?exercici del 1992, l?import serà dividit pel total de jornades realitzades dins el programa per a poder determinar l?import unitari respectiu.  
Vuité  
La comprovació de la falsificació de les dades serà causa de revocació de l'ajuda concedida.  
Nové  
Els sol·licitants de qualsevol tipus de ajuda, tant pel que fa a beques com a ajudes, tindran l?obligació de comunicar a la Conselleria de Cultura, Educació i Ciència l?obtenció d'altres ajudes per a la mateixa finalitat.  
Deu  
Tota alteració de les condicions tingudes en compte per a la concessió de l'ajuda, i en tot cas, l?obtenció d'altres ajudes per a la mateixa finalitat, podrà donar lloc a la modificació de la resolució de la concessió.  
Serà procedent el reintegrament de les quantitats percebudes i l'exigència de l'interès de demora des del moment del pagament de l'ajuda en els casos previstos en el text refós de la Llei d'Hisenda Pública de la Generalitat Valenciana.  
ANNEX II  
Primer  
Podran rebre ajuda econòmica en concepte de pràctiques formatives en empreses de països de la Comunitat Econòmica Europea, els alumnes de l?últim nivell de centres de formació professional i escoles d'arts aplicades i oficis artístics i de mòduls professionals de la Comunitat Valenciana.  
Segon  
La realització de les pràctiques formatives en empreses de la Comunitat Econòmica Europea, haurà de fer-se en règim d'intercanvi escolar, i es regiran per la normativa de pràctiques en alternança del país de destinació.  
Tercer  
Per tal que els alumnes estrangers puguen realitzar pràctiques en empreses de la Comunitat Valenciana, el centre haurà de signar convenis amb entitats col·laboradores i omplir els corresponents annexos, tal com si foren alumnes del mateix centre.  
Quart  
Els alumnes estaran acompanyats durant els viatges i l'estada com a mínim per un professor del centre de procedència.  
Cinqué  
Els alumnes participants d'ambdós centres hauran de tenir especialitats semblants.  
Sisé  
Les sol·licituds hauran de formular-se per part del director del centre, mitjançant instància adreçada al Director General de Centres i Promoció Educativa. Es presentaran a la Conselleria de Cultura, Educació i Ciència, als centres d'informació de l?Oficina d'Informació, Iniciatives i Reclamacions de la Generalitat Valenciana, i per qualsevol dels mitjans prevists en l'article 66 de la Llei de Procediment Administratiu, i s'hi haurà d'ajuntar la documentació següent:  
1) Sol·licitud individual d'ajuda dels participants en l?intercanvi, segons model de l'annex III.  
2) Projecte pedagògic que justifique la pràctica real en l'altre país.  
3) Previsió desglossada de despeses (viatge, estada, manutenció, etcètera).  
4) Certificat del director del centre, justificant que no ha rebut ni sol·licitat cap subvenció o ajuda pel mateix concepte, per part de qualsevol administració o ens públic nacional o internacional.  
5) Relació nominal d'alumnes amb l'autorització del pare, la mare o el tutor per a la participació de l'alumne en l'experiència de pràctiques, si aquest és menor d'edat.  
6) Aprovació de l?intercanvi pel consell escolar del centre.  
7) Compromís formal d'acceptació de l?intercanvi per part del centre estranger i de la relació d'empreses on es realitzaran les pràctiques.  
8) Període de realització de les pràctiques.  
Seté  
Els serveis d'Inspecció Educativa emetran un informe detallat sobre les sol·licituds presentades pels centres, fent referència expressa a la pertinença i la idoneïtat de l?intercanvi, sense que la realització d'aquest vaja en detriment de l'activitat normal del centre, o supose increment de personal.  
Vuité  
El termini de presentació de sol·licituds serà de 30 dies hàbils, a partir de l?endemà de la publicació d'aquesta ordre en el Diari Oficial de la Generalitat Valenciana.  
Nové  
Una vegada finalitzat el termini de presentació de les sol·licituds, els projectes rebuts seran examinats i avaluats per un jurat de selecció constituït pels membres següents:  
- Presidenta: la cap del Servei de Promoció Educativa.  
- Un representant del Servei d'Ordenació Acadèmica nomenat per la Directora General d'Ordenació i Innovació Educativa.  
- Un representant de la Inspecció Educativa nomenat per la Directora General d'Ordenació i Innovació Educativa.  
- Un representant de la Conselleria de Treball i Afers Socials designat pel Director General d'Ocupació i Cooperació.  
- El Cap de la Secció d'Iniciació Professional.  
- El tècnic de la Direcció General de Centres i Promoció Educativa responsable de les pràctiques en alternança, que actuarà de secretari.  
Deu  
La Direcció General de Centres i Promoció Educativa, per delegació del conseller, resoldrà tot seguit la convocatòria. Procedirà a fer efectives les ajudes, i els beneficiaris de les ajudes hauran de complir, si s'escau, el que disposa l?Ordre de 7/1/1991, de la Conselleria d'Economia i Hisenda (DOGV núm. 1.477).  
Onze  
El valor màxim de les ajudes individuals i dels conceptes expressats serà:  
Per als alumnes:  
- Borsa de viatge per alumne 25.000 PTA.  
- Ajuda pràctiques 2.500 PTA per jornada, fins a un màxim de 15 jornades.  
Per als professors:  
- Import màxim de la borsa de viatge per professor acompanyant, 50.000 PTA.  
- Per despeses de seguiment de pràctiques per als professors acompanyants, 800 PTA per alumne i jornada.  
Dotze  
Una vegada acabat l'intercanvi, es trametran a la Direcció General de Centres i Promoció Educativa les certificacions de les empreses on s'han efectuat les pràctiques formatives, i també una memòria realitzada pel professor acompanyant que avalue l'experiència.  
Tretze  
Tota alteració de les condicions tingudes en compte per a la concessió de l'ajuda i l'obtenció d'altres ajudes per a la mateixa finalitat, podrà donar lloc a la modificació de la resolució de la concessió.  
Es procedirà al reintegrament de les quantitats percebudes i s'exigirà l'interès de demora des del moment del pagament de l'ajuda en els casos previstos en el text refós de la Llei d'Hisenda Pública de la Generalitat Valenciana.  
ANNEX III  
Cognom i nom:   
DNI:   
SOL·LICITE ajuda per a la realització de les pràctiques formatives en alternança en l?empresa col·laboradora   
   
del país de la Comunitat Econòmica Europea   
   
 , de de 1992  
Signat:  
alumnes, pares o tutors (en cas de ser menor d?edat)/professorat.


Còpia Permalink ELI